ཡོལ་བྲི་གོལ་
མ་མཛད་ཅིགཿདོ་སྲུང་ཟས་ཕྱིར་མ་འབྲེང་མཛོདཿཐུགས་དང་འགལ་བ་བསྐངས་གྱུར་ལཿབུ་སྡུག་ཚ་བོ་བཞིན་དུ་སྐྱོངསཿཞེས་བརྗོད།སྤྲོ་ན་རང་གི་སྙིང་ག་ནས་འོད་ཟེར་འཕྲོས།
གགནོད་སྦྱིན་འཁོར་བཅས་ཀྱི་ཐུགས་་རྒྱུད་བསྐུལ་བས་ལས་རབ་འབྱམས་ཐོགས་མེད་དུ་སྒྲུབ་པར་བསམྦ་ལ།ཨོཾ་རཀྵ་རཀྴ་སྙིང་ལ་ཧཱུྃ་ཧཱུྃ་ཤུ་ཡ་གྲཱི་ཝ་ཏྲི་ཤུ་ལ་ཧྲིང་ཧྲིང་ཛ་ཛཿཞེས་ཅི་ནུས
བཟླ།མཐར་གཏོར་མ་འབུལ་བ་དང་གཏང་རག་བཟོད་གསོལ་སོགས་ཀྱང་སྤྱི་དང་མཐུན་པར་བྱའོ།།གསུམ་པ་སྲོག་གཏད་ཀྱི་ཆོ་ག་ནི།བདག་མདུན་སྒྲུབ་མཆོད་ཀྱི་ཆོ་ག་སྔར་ལྟར་བྱས

ནས།སློབ་མའི་བྱ་བ་ལུས་དང་བགེག་བསྐྲད་སོང་ནས།མཚམས་སྦྱོར་ཅི་རིགས་པ་ལས་འདིར་རྒྱལ་བའི་བསྟན་སྲུང་ཐམས་ཅད་ཀྱི་ནང་ནས་མཐུ་རྩལ་ནུས་པ་མཆོག་ཏུ་གྱུར་པ་
ཆོས་འཁོར་ཐམས་ཅད་ཀྱི་སྲུང་མ་དྲེགས་པ་ཀུན་གྱི་རྗེ་བོར་གྱུར་པ་གནོད་སྦྱིན་ཡ་བ་རྒྱ་བདུན་དུ་གྲགས་པ་འདི་ཉིད་ངེས་པའི་དོན་དུ་རྣམ་པར་སྣང་མཛད་གངས་ཆེན་མཚོའི་གསུང་རྡོ་རྗེའི་རང་གཟུགས་
ལས་ཤར་བ་རྟ་མགྲིན་དབང་གི་རྒྱལ་པོ་དང་གཉིས་སུ་མེད་ཀྱང་ཐུན་མོང་གི་སྣང་ངོར་འོད་སྲུངས་ཀྱི་བསྟན་པའི་མཇུག་ཏུ་ལི་ཡུལ་ལྕང་ར་སྨུག་པོར་ཡབ་ལི་རྗེ་གས་བ་དང་ཡུམ་ཨུཏྤལ་རྒྱན་གྱི་སྲས།ལི
སྲས་འཆོར་བ་ཞེས་བྱ་བར་འཁྲུངས།དགེ་སློང་ཙནྡྲ་བྷ་ཧ་ལས་སོ་ཐར་གྱི་ཁྲིམས་བླངས་ཏེ་ནགྲ་ཚལ་གཅིག་ཏུ་བཞུགས་པ་ལས་ཡུལ་དེའི་རྒྱལ་པོ་དྷརྨཱ་ཤྲིའི་སྲས་མོ་ལྷ་ལྕམ་བདེ་སྦྱིན་ཞེས་བྱ་བ་ཁྲུས་ལ་ཞུགས་པ་དུག་སྦྲུལ་
གྱི་འཇིགས་པས་གཙེས་པས་ལི་སྲས་ཀྱི་དེའི་འཇིགས་པ་སྐྱབས་པ་བློན་པོ་སྡིག་ཏོ་ཅན་གཉིས་ཀྱིས་མཐོང་བས་ལྷ་ལྕམ་དང་ལི་སྲས་གཉིས་མཐུན་པའི་ཡ་ག་བསྒྲགས་པས་རྐྱེན་བྱས།རྒྱལ་པོས་ལི་སྲས་གསོད
པའི་ཕོ་ཉ་གཏང་བས་ལྷ་ལྕམ་གཡང་ལ་ལྕེབས་ཏེ་ཤི་ཞིང་ལི་སྲས་ཀྱང་ཁ་བ་ཅན་གྱི་ལྗོངས་སུ་བྲོས།ཕོ་བྱུང་བསད།མོ་རིགས་ཐམས་ཅད་ལ་སྤྱོད་ཅིང་གནས་པ་ལས།ནམ་ཞིག་གི་ཚེ་རྒྱལ་པོའི་ཕོ་ཉས་ལི

སྲསྲས་བཟུང་སྟེ་གྲི་རུ་བཀུམ་པར།སྨོན་ལམ་ལོག་པའི་མཐུ་ལས་ནུབ་ཕྱོགས་ཟངས་ཐང་དམར་པོར་བཙན་རྗེ་ཟླ་བ་ཐོད་དཀར་གྱི་སྲས་མོ་གནོད་སྦྱིན་གདོང་དམར་མའི་མངལ་དུ་ཁྲག་གི་སྒོ་ངར་བལྟམས་པས་ཇི་ཞིག་ན་
རྡོལ་བའི་ནང་ནས་གནོད་སྦྱིན་ཙིའུ་དམར་པོ་དང་།དེའི་མགོ་ལ་བདུད་བཙན།རུས་ལས་ལྷ་བཙན།དྲོད་དང་མདངས་ལས་བྲག་བཙན།ཁྲག་ལས་གྲིབ་བཙན།ཆུ་སེར་ལས་ཀླུ་བཙན།ཤྭ་ལས་གྲི་བཙན་
ཏེ་བཙན་རྒོད་གདུག་པ་དྲུག་བྱུང་སྟེ།གཙོ་འཁོར་བདུན་གྱིས་སྲིད་གསུམ་གྱི་སྐྱེ་བོ་ཐམས་ཅད་ལ་གནོད་ཅིང་འཚེ་བར་བྱེད་པ་ལ།རྟ་མགྲིན་དབང་གི་རྒྱལ་པོས་མཐུ་སྟོབྲ་ཀྱིས་གཟིར་ཞིང་བཏུལ།སྲོག་གི་སྙིང་པོ
བླངངས།མཁའ་འགྲོ་མ་རྡོ་རྗེ་བདེ་བྱེད་མས་བསྐུལ་ཏེ་སྤུ་གྲི་དམར་པོ་སྙིང་གི་རྒྱུད་གསུངས།རྡོ་རྗེ་ཐེག་བའི་སྲུང་མར་བསྐོས་ཤིང་དམ་ཚིག་གི་གཉེར་ཁ་གཏད།དུས་ཕྱིས་སློབ་དཔོན་ཆེན་པོ་པདྨའི
སྤྱན་སྔར་རང་གི་ཐ་ཚིག་རྒྱུད་དང་བཅས་པ་མདོངས་གསོལ་དུ་ཕུལ་ཏེ་གཏེར་གྱི་སྲུང་མར་ཁས་བླངས།མཆོད་བསྟོད་དྲེགས་པའི་དཀྱིལ་འཁོར་དུ་དབང་བསྐུར།རྒྱུད་སྒྲུབ་སྐོར་ལས་ཕྲན་བུ་དང་བཅས།
པ་རྣརྣམས་ཟབ་མོའི་གཏེར་དུ་སྦ་བར་མཛད་པ་ལས།ཇི་སྐད་དུ།བདག་དང་རྒྱལ་པོའི་ཡོན་ཏན་སྤྲུལ་པ་ནི།།པདྨ་རྒྱལ་པོ་ཡེ་ཤེས་རོལ་པ་རྩལ།།ཞེས་ལུང་གིས་གསལ་བར་བསྟན་པའི་སྦྲུལ།

༄༅།པའི་གཏེར་སྟོན་པདྨ་དབང་རྒྱལ་རྡོ་རྗེའི་གཏེར་ཁ་ལས་བྱུང་བའི་སྲོག་གཏད་རིག་འཛིན་བརྒྱད་པའི་ཕྱག་བཞེས་བཞིན་བསྒྲུབ་པ་ལ་སློབ་དཔོན་གྱི་བྱ་བ་རྣམས་སྔོན་དུ་སོང་།སློབ་མའི་བྱ
བ་མཎྜལ་ཕུལ་ནས་གསོལ་བ་གདབ་པ།ཀྱེ་བླ་མ་རྗེ་བཙུན་ཁྲོ་བོའི་རྒྱལ།།དྲེགས་པ་ལས་ལ་ཉེ་བའི་ཕྱིར།།དམ་ཚིག་བཀའ་ཡིས་བཅིངས་མཛད་ནས།།དྲེགས་པའི་དམ་ཚིག་གཉེར་དུ་ཞུ།།ཞེས་ལན
གསུམ་གྱིས་གསོལ་བ་གདབ།ཚོགས་བསགཔ་ནི།རྟེན་གཏོར་སྐད་ཅིག་གིས་རྟ་མགྲིན་སྐྲ་མདོག་དམར་ནག་ཁྲོ་གཏུམ་བཟོད་པར་དཀའ་བའི་གཟི་བརྗིད་ཅན།གཡས་ཐོད་དབྱུག་དང་གཡོན་ཕུར་བུ
སྒྲིལ་བ་དུར་ཁྲོད་རོལ་པའི་ཆས་ཐམས་ཅད་ཡོངས་སུ་རྫོགས་པའི་དབུ་གཙུག་ཏུ།མ་ཧཱ་གུ་རུ་ཐོད་ཕྲེང་རྩལ་སྐྲ་མདོག་དམར་ནག་ལྕགས་ཀྱུ་དང་ཞགས་པ་འཛིན་པ་དབུ་གཙུག་ཏུ་རྟ་མགོ་ལྗང་ཞུར་རྟ་སྐད་འཚེར
ཞིང་གཟི་བྱིན་ཉི་མ་འབུམ་གྱི་རང་བཞིན་ལྟར་གསལ་བར་མོས་ལ།རྡོ་རྗེ་སློབ་དཔོན་སངས་རྒྱས་དཔལ།།སོགས་ཀྱི་རྒྱུན་བཤགས་བྱ།སློབ་དཔོན་ལ་མོས་གུས་དུད་བྱས་པས།སློབ་དཔོན་གྱི་ཐུགས
ཀ་ནས་འོད་ཟེར་འཕྲོས།སློབ་མའི་ལུས་ལ་ཕོག་པས་ཕུང་ཁམས་སྐྱེ་མཆེད་སྒྲིབ་གཉིས་བག་ཆགས་དང་བཅས་པ་སྦྱངས།མི་དམིགས་པའི་ངང་ལས་དཔལ་ཆེན་རྟ་མགྲིན་དུ་སྔར་ལྟར་གསལ་བཏབ།།

གནས་གསུམ་བརླབ་ཡེ་ཤེས་པ་དགུག་བསྟིམ་སྤོས་རོལ་བྱ།གཉེན་པོའི་དབང་ལ་ཡང་སྐུ་གསུང་ཐུགས་ཀྱི་བྱིན་རླབས་གསུམ་ལས།དང་པོ་གཏོར་མ་དཔལ་རྟ་མགྲིན་དུ་གསལ་བ་ལས།མར་མེ་གཅིག་ལས
གཉིས་ཆད་ཀྱི་ཚུལ་དུ་རང་འདྲའི་སྐུ་གཉིས་པ་ཆད་དེ་བྱུང་བ་སྤྱི་བོ་ནས་ཐིམ་པས་ལུས་ཀྱི་སྡིག་སྒྲིབ་དག།སྐུ་རྡོ་རྗེ་འགྲུབ་པའི་ནུས་པ་བཞག་པར་བསམ་ལ།རྟེན་གཏོར་སྤྱི་བོར་བཞག་སྟེ།ཧྲཱིཿརང་།
བཞིན་ཆོས་ཀྱི་དབྱིངས་ལས་སྤྲུལ་པའི་སྐུ།།ཁྲོ་རྒྱལ་རྔམས་པ་དྲེགས་པའི་བདག་པོ་སྟེ།།རྟ་སྐད་རྔམས་སྒྲོག་བདུད་དང་དམ་སི་འདུལ།།ཧ་ཡ་གྲཱི་ཝའི་དབང་མཆོག་ཐོབ་པར་ཤོག།ཨོཾ་ཧྲཱིཿབཛྲ
ཀྲོ་དྷ་་ཧ་ཡ་གྲཱི་ཝ་ཧུ་ལུ་ཧུ་ལུ་ཧཱུྃ་ཕཊཿཀཱ་ཡ་ཨ་བྷི་ཥིཉྩ་ཨོཾ།ཞེས་བརྗོད་ཅིང་སྤོས་རོལ་བྱ།གཉིས་པ་ནི།སློབ་དཔོན་གྱི་ཐུགས་ཀ་ནས་འོད་ཟེར་འཕྲོས་མདུན་བསྐྱེད་ཀྱི་ཐུགས་རྒྱུད་བསྐུལ་བས་གསུང་གི།
བྱིན་རླབས་རྣམས་སྔགས་ཀྱི་ཕྲེང་བ་ཁ་དོག་དམར་པོ་རང་སྒྲ་སྒྲོག་བཞིན་དུ་བྱུང་བ་མགྲིན་པ་ནས་ཐིམ་པས་ངག་གི་སྡིག་སྒྲིབ་དག།གསུང་རྡོ་རྗེ་འགྲུབ་པའི་ནུས་ལྡན་དུ་གྱུར་པར་བསམྦ་ལ།སྔགས་ཀྱིས།
བཏབ་པའི་མེ་ཏོག་དམར་པོ་གཏོར་ཞིང་།ཧྲཱིཿགསང་སྔགས་རྒྱལ་པོ་ཧུ་ལུའི་སྒྲ་དང་ལྡན།།འབད་པར་བཞུགས་ནས་དངོས་གྲུབ་མྱུར་དུ་སྟེར།།སངས་རྒྱས་གསུང་མཆོག་འདུས་པ་དཔལ་གྱི

༅ཐུགས།།ཡང་དག་སྔགས་ཀྱི་དབང་མཆོག་ཐོབ་པར་ཤོག།རྩ་སྔགས་ཀྱི་མཐར།ཝཱཀ་ཨ་བྷི་ཥིཉྩ་ཨཱཿསྤོས་རོལ་བྱ།གསུམ་པ་ནི།སློབ་དཔོན་གྱི་ཐུགས་ཀ་ནས་འོད་ཟེར་འཕྲོས་
མདུན་བསྐྱེད་ཀྱི་ཐུགས་རྒྱུད་བསྐུལ་བས་ཐུགས་ཀྱི་བྱིན་རླབས་རྣམས་ཕྱག་མཚན་ཕུར་བུ་དང་དབྱུག་ཏོ་ལ་སོགས་པའི་རྣམ་པར་བྱུང་སྟེ།སྙིང་ཁ་ནས་ཐིམ་པས་ཡིད་ཀྱི་སྡིག་སྒྲིབ་དག།ཐུགས་རྡོ་རྗེ་འགྲུབ་པའི་ནུས།
ལྡན་དུ་གྱུར་པར་བསམས་ལ།ཕུར་བུའམ་དབྱུག་ཏོ་སྙིང་ཁར་གཏུག་ཅིང་ལག་ཏུ་གཏད་ལ།ཧྲཱིཿཡེ་ཤེས་རིག་པ་བྱང་ཆུབ་སེམས་ཀྱི་དབང་།།ཉོན་མོངས་མཐར་བྱེད་རྟ་མཆོག་འགྲོ་བའི་ཤུགས།།རང་བཞིན།
ཡོན་ཏན་འབུམ་གྱི་གཏེར་མངའ་བ།།མི་གནས་ཐུགས་ཀྱི་ཡེ་ཤེས་ཐོབ་པར་ཤོག།རྩ་སྔགས་མཐར་ཙིཏྟ་ཨ་བྷི་ཥིཉྩ་ཧཱུྃ།ཞེས་བརྗོད་ཅིང་སྤོས་རོལ་བྱ།དེ་དག་ནི་གཉེན་པོའི་ལྷ་དབང་བསྐུར་བ་ཡིན་ནོ།།དེ
ནས་དྲེགས་པའི་སྲོག་དབང་དངོས་ལའང་།སྐུ་གཏོར་མ།གསུང་བླ་རྡོ།ཐུགས་ཕྱག་མཚན་ལ་བརྟེན་ནས་སྲོག་གཏད་པ་གསུམ་ལས།དང་པོ་ནི།མདུན་གྱི་གཏོར་མ་འདི་ཉིད་བཙན་ཡུལ
ཟངས་ཟངདམར་པོ་སོགས་སྔར་བཞིན་གནོད་སྦྱིན་འཁོར་བཅས་སུ་བསྐྱེད་པ་དམིགས་པ་རྒྱས་བསྡུས་ཅི་རིགས་སུ་སྤོད་ནས།དེ་ལྟར་དབང་དྲག་རོལ་པའི་ཕོ་བྲང་སྡེ་བརྒྱད་རྦ་ཀློང་འཁྲུགས་པའི་རྟེན་མཁར

གྱི་གྱི་ནང་དུ་དམ་ཅན་རྒྱ་མཚོའི་ཚོགས་ཁྲ་རམ་མེ་བཞུགས་མ་ཁྱེད་རང་རྟ་མགྲིན་དུ་གསལ་བའི་ལག་ཏུ་གཏད་པས་དྲེགས་པ་འཁོར་བཅས་གུས་འདུད་དང་བཅས་པས་དམ་ལ་གནས་པར་མོས་ལ།གཏོར་
མ་ལག་ཏུ་གཏད་དེ།ཀྱེ་སྐུ་མཁར་དམར་པོ་ལྡེམས་སེ་ལྡེམ།།རྩེ་ལ་རྒོད་སྐྲག་ལིངས་སེ་ལིང་།།བཞུགས་པའི་རྟེན་དུ་བུ་ལ་གཏད།།དྲེགས་པ་རྟག་ཏུ་གནས་པར་ཤོག།རཀྲཱ་མ་དྷ་ལ་ཧཱུྃ་སྭཱ
ཧཱ།།ཆོས་འཁོར་ཡོངས་ཀྱི་སྲུང་མ་ལྷ་བཙན་དགྲ་ལྷའི་རྒྱལ་པོ།ཙིའུ་དམར་པོ།སྐུ་ལ་ཞལ་གྱི་གྲིབ་བཙན།རྩལ་ཐོག་རྒྱུག་གི་གྲིབ་བཙན།རྡོ་རེངས་དམར་པོའི་གྲིབ་བཙན།ཀམ་ཀ་བོད་ནག་བདུད་
བཙན།རཱ་ཙ་གོས་སྔོན་གྱི་ཀླུ་བཙན།གྲོ་ཤོར་བོད་ཀྱི་སྒང་དམག་རྗེ།ཡང་སྦྲུལ་སྲིད་གསུམ་འབྱུང་པོའི་ཚོགས་དང་བཅས་པ་ཁྱེད་རྣམས་ཀྱིས།ཆོས་སྐུ་སྣང་བ་མཐའ་ཡས།ལོངས་སྐུ་པདྨ་དབང།
ཆེན།སྦྲུལ་སྐུ་པདྨ་ཐོད་འཕྲེང་།རིག་འཛིན་པདྨ་དབང་རྒྱལ།འབྲི་ཁུང་རིན་ཆེན་ཕུན་ཚོགས།བསྟན་པའི་འབྱུང་གནས་རྒྱལ་སྲས་ཀུན་བཟང་།རིན་ཆེན་དར་རྒྱས།གསང་བདག
འཕྲིན་ལས་ལྷུན་གྲུབ།ཟུར་ཆོས་དབྱིངས་རང་གྲོལ།ཀུན་མཁྱེན་རྡོ་རྗེ་ཐོག་མེད།རིག་འཛིན་འགྱུར་མེད་རྡོ་རྗེ་ལ་སོག་པ་རྩ་བརྒྱུད་ཀྱི་བླ་མ་དམ་པ་རྣམས་ཀྱི་བཀའ་དང་དམ་ལས་མ་འདའ

།བར་ཞེས་སོགས་ཀྱི་བཀའ་བསྒོ་རྒྱས་བསྡུས་ཅི་རིགས་བྱ།གཉིས་པ་ནི།མདུན་བསྐྱེད་དྲེགས་པའི་སྲོག་གི་སྙིང་པོ་ཧྲཱིཿཡིག་དམར་ནག་སྲོག་སྔག་དང་བཅས་པའི་རྣམ་པར་བྱུང་བ
ཁྱེད་རང་རྟ་མགྲིན་དུ་གསལ་བའི་སྙིང་གའི་ཧཱུྃ་གི་ཞབས་ཀྱུ་ལ་སིབ་ཀྱིས་ཐིམ་པས་དབྱེར་མེད་དུ་འདྲེས་ཤིང་དྲེགས་པའི་སྲོག་དབང་དུ་འདུ་བར་མོས་སུ་བཅུག་ལ།།བླ་རྡོ་མགྲིན་པར་བཞག་ཅིང་ལག་ཏུ་གཏད་ལ།
བླ་རྡོ་་སྲོག་འཁོར་གསང་བའི་སྔགས།ཤམདའ་ཡི་ཤུགས་དང་ཐོག་ལྟར་མྱུར།།འབོད་རྦད་རྟེན་དུ་བུ་ལ་གཏད།།རྟག་ཏུ་སྲོག་རྒྱུད་འབྲེལ་བར་ཤོག༦།ཨོཾ་རཀྵ་རཀྐུ་སྙིང་ལ་ཧཱུྃ་ཧཱུྃ་ཤུ་ལ་གྲཱི་ཝ་ཏྲི་ཤུ་ལ་ཧྲཱིང་ཧཱིང
ཛཿཛཿ།ཞེས་བརྗོད།གསུམ་པ་ནི།འདྲེགས་པའི་ལྷ་ཚོགས་རྣམས་ཀྱི་ཐུགས་ཁ་ནས་འོད་ཟེར་འཕྲོས་པས།སྲིད་གསུམ་དྲེགས་པའི་མཐུ་ནུས་ཐམས་ཅད་གཅིག་ཏུ་བསྡུས་ཏེ།མདུང་ཞགས་ལ་བསྟིམ་པ
གནོད་སྦྱིན་བྲན་འབངས་དང་བཅས་པ་རྣམས་ཀྱི་གུས་པ་ཆེན་པོས་རང་རྟགས་ཀྱི་ཕྱག་མཚན་དངོས་གྲུབ་ཏུ་ཕུལ་བས་དྲེགས་པ་བྲན་དུ་བགོལ་བའི་ལས་བཞིའི་ཕྲིན་ལས་སྒྲུབ་པའི་མཐུ་སྟོབས་ཐོག་མེད་དུ་གྱུར
ཅིང་བསྟན་པ་སྲུང་བའི་ལག་ཆར་བཅངས་པར་མོས་སུ་བཅུག་ལ་མདུང་དམར་གཡས་དང་ཞག་པ་གཡོན་དུ་གཏད་ལ།མི་འབྲལ་སྲོག་གི་དམ་ཚིག་ནི།།མདུང་དང་ཞགས་པ་བཙན་གྱི་ཆས།།པདྨ

དབང་ཆེན་དམ་ཚིག་ལྡན།།ཕྲིན་ལས་རྟེན་དུ་བུ་ལ་གཏད།།རཀྵ་ཀརྨ་ཛ་བྷྱོ་རྦད།ཅེས་བརྗོད་ཅིང་མདུང་ཞག་གཡས་སུ་བཅུག།སྤོས་དཀར་གསུང་དུད་རྔ་གླིང་རོལ་མོའི་སྒྲ་སྒྲོགས་ཡ་སོགས་བྱ།དེས
ནོད་སྦྱིན་ཆེན་པོ་ཡ་བ་རྒྱ་བདུན་གྱི་སྲོག་གཏད་ཀྱི་རིམ་པ་བརྒྱུད་ལྡན་བླ་མའི་ཕྱག་བཞེས་བཞིན་དུ་རྫོགས་པར་གྲུབ་པ་ཡིན་པས།དེང་ནས་བཟུང་སྟེ་སྲུང་མའི་དབང་པོ་འདི་ཉིད་ཀྱི་ཕྱི་ནང་གསང
བབའི་རྟེན་ཚོགས་པའི་སྒོ་ནས་བརྟེན་གསོལ་མཆོད་པའི་ལས་ལ་འབད་ཅིང་།དེ་ཡང་དྲེགས་པ་རང་སེམས་ལས་ལོགས་སུ་མེད་པར་ཤེས་པའི་སྒོ་ནས་གནས་ལུགས་ཀྱི་ལྟ་བའི་གདེངས་དང་ལྡན་པ་གཅེས་ཏེ།
བཙནན་བདུད་རོལ་པ་རྒྱ་བདུན་ཀྱང་།།རང་ལས་བྱུང་ཞིང་སྤྲུའ་བར་སྣང་།།གཉིས་མེད་དོན་དམ་གཅིག་ཏུ་རྫོགས།།ཤ་རང་གི་སེམས་སུ་ཤེས་པར་བྱ།།ཞེས་གསུངས།རྟ་དམར་དང་རྐྱང་གི་ཤ་མི་ཟ།ཡུག་ས་མོ
དདང་་མིང་སྲིང་ལ་མི་སྤྱོད།བཙུན་པ་བསད་པའི་གོས་མི་བགོ།བཙན་གནོད་པའི་ཕྱོགས་ལ་བརྡན་སྦྱིན་པ་སོགས་མཐུན་འཇུག་གིས་རྟེན་འབྲེལ་དྲག་སྤྱོད་མི་བྱ།སྦྲང་ཀི་དང་བྱ་རོག་ལ་མི་བརྡེག།ཐབ
གཞོབ་མི་གཏོང་།ལོ་ཟླ་དུས་ཀྱི་གཏོར་མ་མ་ཆག་པ་དང་།ཁྱད་པར་ཉ་སྟོང་ལ་གསོལ་བ་ཤིན་ཏུ་གཅེས་ཤིང་།ལེན་སྤོང་བགྱིས་ན་སྲུང་མ་རང་གཤེད་དུ་བབ་པར་འགྱུར་ཏེ།རྒྱུད་ལས།

སྤྱོད་དང་དམ་ཚིག་རིམ་པ་ནི།།རྫུ་འཕྲུལ་ཤུགས་ཀྱི་མ་མ་ས་སྤང་།།གོ་ལག་གཙོ་ཡིས་མི་བགོ་སྟེ།།དྲེད་སྟག་སྟེང་ང་མི་ལྡིང་ངོ་།།རྣོ་དཔལ་སྔགས་ཀྱི་ངར་མི་བསད།།
རང་གི་ཞེ་སྡང་ལམ་མི་དགག།གཡུ་ཡི་ཚེ་ལོ་མདའ་མི་བཅག།རྡོ་ཡི་སོལ་བ་རླུང་མི་སྐུར།།ན་བུན་རླངས་པ་སྔོ་མི་བཏང་།།ཁས་བླངས་དུས་ལས་ཡོལ་མི་སྲིད།།གཏའ་མ་མེད་པར་བཀོལ་
མི་གཏུབ།།ད་མ་ཚིག་མ་བསྲུངངྒ་བྱིན་རླབས་རྡུག།ལྷ་བསྙེན་མ་བྱས་རང་ལ་ལྡོག།ཅེས་དང་།ལེན་སྤོང་བྱས་ན་རང་སྲོག་གཅོད།།མཆོད་པ་ཡོལ་ན་གོད་ཁ་གཏོང་།།ཞེས་གསུངས་པའི་དམ་ཚིག
གི་་་གནས་ལ་བརྩོན་པར་བསྒྲག་ཅིང་།གཙོ་བོས་ཇི་ལྟར་སོགས་ཀྱི་ཁས་བླང་།གཏང་རག་གི་མ་ཧཱ་ལ་འབུལ་བ་སྤྱི་དང་འདྲ་ཞིང་།མདུན་བསྐྱེད་ཀྱི་རྗེས་ཆོག་གོང་དུ་བསྟན་པ་བཞིན་ནོ།།བསྟན་
སྲུང་གནོད་སྦྱིན་ཡ་བ་ཏྱ་བདུན་གྱི།།སྒྲུབ་ཐབས་སྲོག་གཏད་ཚིག་ཉུང་དོན་གསལ་འདི།།རང་དང་སྐལ་མཉམ་འགྲོ་ལ་ཕན་ཕྱིར་དུ།།རིན་ཆེན་རྣམ་པར་རྒྱལ་བས་བྲིས་པའོ།།

སྤྱོད་དང་དམ་ཚིག་རིམ་པ་ནི།།རྫུ་འཕྲུལ་ཤུགས་ཀྱི་མམ་ས་སྤང་།།གོ་ལག་གཙོ་ཡིས་མི་བགོ་སྟེ།།དྲེད་སྟག་སྟེང་ང་མི་ལྡིང་ངོ་།།རྣོ་དཔལ་སྔགས་ཀྱི་ངར་མི་བསད།།
ང་གི་ཞེ་སྡང་ལམ་མི་དགག།གཡུ་ཡི་ཚེ་ལོ་མདའ་མི་བཅག།རྡོ་ཡི་སོལ་བ་རླུང་མི་སྐུར།།ན་བུན་རླངས་པ་སྔོ་མི་བཏང་།།ཁས་བླངས་དུས་ལས་ཡོལ་མི་སྲིད།།གཏའ་མ་མེད་པར་བཀོལ་
མི་གཏུབ།།།དམཚིག་མ་བསྲུངངྒ་བྱིན་རླབས་རྡུག།ལྷ་བསྙེན་མ་བྱས་རང་ལ་ལྡོག།ཅེས་དང་།ལེན་སྤོང་བྱས་ན་རང་སྲོག་གཅོད།།མཆོད་པ་ཡོལ་ན་གོད་ཁ་གཏོང་།།ཞེས་གསུངས་པའི་དམ་ཚིག
གི་གནས་ལ་བརྩོན་པར་བསྒྲག་ཅིང་།གཙོ་བོས་ཇི་ལྟར་སོགས་ཀྱི་ཁས་བླང་།གཏང་རག་གི་མ་ཧཱ་ལ་འབུལ་བ་སྤྱི་དང་འདྲ་ཞིང་།མདུན་བསྐྱེད་ཀྱི་རྗེས་ཆོག་གོང་དུ་བསྟན་པ་བཞིན་ནོ།།བསྟན་
སྲུང་གནོད་སྦྱིན་ཡ་བ་རྒྱ་བདུན་གྱི།།སྒྲུབ་ཐབས་སྲོག་གཏད་ཚིག་ཉུང་དོན་གསལ་འདི།།རང་དང་སྐལ་མཉམ་འགྲོ་ལ་ཕན་ཕྱིར་དུ།།རིན་ཆེན་རྣམ་པར་རྒྱལ་བས་བྲིས་པ